ประกาศจังหวัดน่านประกาศจังหวัดน่านเรื่องมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟพลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชน จากการจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดน่านโดยความเห็นชอบร่วมกันของคณะกรมการจังหวัดน่านและสภาวัฒนธรรมจังหวัดน่านจึงกำหนดมาตรการป้องกันและการรักษาความปลอดภัยตลอดจนการดูแลรักษาความสงบเรียบร้อยของประชาชนดังนี้ข้อ๑ ประกาศนี้เรียกว่า ประกาศจังหวัดน่านเรื่องมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟพลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ประกาศนี้ให้ใช้บังคับเฉพาะในเขตพื้นที่จังหวัดน่านในกรณีที่มีประกาศหรือคำสั่งใดซึ่งขัดหรือแย้งกับประกาศนี้ให้ปฏิบัติตามประกาศนี้แทนข้อ๔ ในประกาศนี้บั้งไฟ หมายความถึงวัตถุที่ใช้สำหรับจุดให้พุ่งขึ้นสู่อากาศ ลำตัวทำจากท่อทรงกลม โดยข้างในบรรจุเชื้อเพลิงดินประสิวและให้รวมถึงสิ่งที่ทำจากวัสดุอื่นที่ไม่ใช่ท่อทรงกลมด้วย โดยมีหางยาวเป็นไม้ไผ่หรือวัสดุอื่นที่คล้ายคลึงกันผูกมัดหรือผนึกเข้ากับลำตัวเพื่อถ่วงดุลให้เคลื่อนที่ขึ้นสู่อากาศได้อย่างสมดุลหรือบางชนิดอาจไม่มีหางก็ได้ท่อลำตัวจะเจาะรูบริเวณจุดศูนย์กลางของวงท่อเพื่อใช้จุดชนวนเชื้อเพลิงและเป็นช่องส่งแรงดันของการปะทุจากข้างในท่อเพื่อขับเคลื่อนบั้งไฟให้พุ่งขึ้นอากาศและให้หมายความรวมถึงวัตถุอื่นใดที่คล้ายคลึงกันพลุ หมายความถึง ดอกไม้เพลิงชนิดหนึ่งบรรจุดินปืนในกระบอกไม้ไผ่หรือท่อหรือวัตถุอื่นใดที่คล้ายคลึงกันเมื่อจุดแล้วจะมีเสียงแตกระเบิดดังคล้ายเสียงปืน โดยหมายความรวมถึงดอกไม้เพลิงอย่างอื่นที่จุดแล้วมีเสียงระเบิดดังเช่นว่านั้นด้วยซึ่งการผลิต การทำ การสั่งนำเข้าการค้าหรือการจำหน่ายต้องเป็นไปตามที่บัญญัติในพระราชบัญญัติอาวุธปืนเครื่องกระสุนปืน วัตถุระเบิด ดอกไม้เพลิงและสิ่งเทียมอาวุธปืน พ.ศ. ๒๔๙๐ตะไล หมายความถึง วัตถุที่ใช้สำหรับจุดให้พุ่งขึ้นสู่อากาศลำตัวทำจากท่อทรงกลม โดยข้างในบรรจุเชื้อเพลิงดินประสิวไม่มีหางแต่มีปีกเป็นรูปทรงกลมล้อมรอบท่อลำตัว ปีกมีลักษณะเป็นวัสดุแผ่นบางมีขนาดกว้างพอสมดุลกับท่อนลำตัว ดัดโค้งเป็นวงกลมล้อมรอบท่อโดยมีท่อลำตัววางขวางอยู่ข้างในวงปีกโดยวางตามแนวเส้นผ่าศูนย์กลางของวงปีกปลายท่อทั้งสองข้างบรรจบกับวงปีกด้านในท่อลำตัวเจาะรูเพื่อเป็นที่จุดชนวนเชื้อเพลิงและเพื่อส่งแรงดันของการปะทุจากข้างในท่อในลักษณะหมุนควงเพื่อขับเคลื่อนตะไลให้พุ่งขึ้นสู่อากาศและให้หมายความรวมถึงวัตถุอื่นใดอันคล้ายคลึงกันโคมลอย โคมไฟ โคมควัน หมายความถึงวัตถุน้ำหนักเบาคล้ายบอลลูนขนาดเล็กที่มีทั้งลักษณะทรงกระบอก ทรงเหลี่ยมหรือที่คล้ายคลึงกัน โดยข้างในโคมจะกลวงเพื่อบรรจุควันก๊าซบางชนิดหรือใส่เชื้อเพลิงแล้วจุดไฟไว้ภายใน แล้วแต่กรณีเพื่อให้เกิดก๊าซที่มีน้ำหนักเบาและสามารถผลักดันหรือพาโคมให้ลอยขึ้นสู่อากาศได้และให้หมายความรวมถึงวัตถุอื่นใดอันคล้ายคลึงกันผู้จัดงาน หมายความว่า เจ้าภาพ หรือเจ้าของงานซึ่งเป็นบุคคลสัญชาติไทย และมีอายุไม่ต่ำกว่า ๒๕ ปีบริบูรณ์หมวด ๑บั้งไฟ ข้อ๕ ห้ามมิให้ผู้ใดจุดและปล่อยหรือกระทำการอย่างใดเพื่อให้บั้งไฟ หรือวัตถุอื่นใดที่คล้ายคลึงกัน ขึ้นไปสู่อากาศเว้นแต่ จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในหมวดนี้ข้อ๖ กำหนดระยะเวลาในการจุดและปล่อย(๑)ให้กระทำได้ในห้วงเดือนหกตามปฏิทินจันทรคติไทย เริ่มตั้งแต่วันขึ้น ๑ ค่ำ เดือน ๕ ถึงวันแรม ๑๕ ค่ำ เดือน ๖ ของทุกปี(๒)ให้หมู่บ้านที่เคยมีประวัติการจัดงานประเพณีบุญบั้งไฟเดือนหกหมู่บ้านหนึ่งจุดและปล่อยได้เพียง๑ วันต่อปีภายในห้วงเวลาตามข้อ ๖ (๑)(๓)หมู่บ้านใดที่ไม่เคยมีประวัติจัดงานประเพณีบุญบั้งไฟเดือนหกมาก่อนห้ามมิให้จัดให้มีการจุดและปล่อยเป็นอันขาด(๔)ก่อนจะมีการจัดงานจะต้องได้รับความเห็นชอบจากที่ประชุมประชาคมหมู่บ้านหรือชุมชนที่จะจัดงานนั้นรวมทั้งได้รับความเห็นชอบจากสภาวัฒนธรรมตำบลและสภาวัฒนธรรมอำเภอแห่งท้องที่นั้นก่อน(๕)การจุดและปล่อยต้องกระทำระหว่างเวลา ๐๘.๐๐ นาฬิกา ถึงเวลา ๑๘.๐๐ นาฬิกาการจุดและปล่อยบั้งไฟให้ผู้จัดงานเป็นผู้ขออนุญาตและกำหนดพื้นที่จุดและปล่อยบั้งไฟและควบคุมมิให้เกิดอันตรายต่อประชาชนข้อ๗ ชนิด ขนาด และจำนวน(๑)บั้งไฟที่ใช้ในการจุดและปล่อยต้องผลิตจากวัสดุ อุปกรณ์ที่มีน้ำหนักเบา(๒)ขนาดเส้นผ่าศูนย์กลางวงในของท่อที่ใช้บรรจุเชื้อเพลิงของบั้งไฟซึ่งทำจากวัสดุธรรมชาติ ต้องไม่เกิน ๓.๕๐ นิ้ว และยาวไม่เกิน ๒๐๐ เซนติเมตรส่วนท่อซึ่งทำจากวัสดุอื่นใด ต้องมีขนาดเส้นผ่าศูนย์กลางวงในของท่อไม่เกิน ๓.๕๐นิ้ว และยาวไม่เกิน ๑๕๐ เซนติเมตร(๓)จำนวนในการจุดและปล่อย หรือกระทำการอย่างใดเพื่อให้บั้งไฟหรือวัตถุอื่นใดที่คล้ายคลึงกันขึ้นไปสู่อากาศ ในแต่ละสถานที่ให้จุดได้ไม่เกิน ๑๕๐บั้งต่อวันข้อ๘ มาตรการในการป้องกันมิให้มีการเล่นการพนัน(๑)ห้ามจัดให้มีการพนันขันต่อในการจุดและปล่อยบั้งไฟ(๒)ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน(๓)ห้ามจำหน่ายบัตรค่าเข้าชม หรือเรียกเก็บค่าเข้าชมในการจุดและปล่อยบั้งไฟหรือกระทำการอื่นใดในลักษณะแอบแฝงเพื่อเก็บค่าเข้าชม เช่นจัดให้มีการเรี่ยไรหน้างาน การแจกซองฎีกาผ้าป่าหรือการตั้งตู้รับบริจาคข้อ๙ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑)ผู้ได้รับอนุญาตต้องนำใบอนุญาตมาแสดงเมื่อจะจุดและปล่อยด้วย(๒)ให้ผู้ได้รับอนุญาตนำเลขที่ใบอนุญาตกำกับบั้งไฟไปเขียนหรือแสดงไว้บนบั้งไฟในตำแหน่งที่บุคคลทั่วไปสามารถมองเห็นได้อย่างชัดเจนและต้องเป็นส่วนที่เหลืออยู่เมื่อบั้งไฟได้ตกลงมาสู่พื้นโดยการเขียนหรือแสดงให้ใช้สีหรือน้ำหมึกหรือสารเคมีที่ขูดลบออกยาก(๓)ฐานสำหรับจุดบั้งไฟ ต้องมีความชันหรือลาดเอียงระหว่าง ๗๐ - ๘๐ องศา(๔)ผู้รับอนุญาตต้องจัดสถานที่จุดและปล่อยให้มีความปลอดภัยโดยให้ผู้ชมอยู่ห่างจากฐานจุดและปล่อยบั้งไฟ ไม่น้อยกว่า ๕๐ เมตร(๕)ให้ผู้รับอนุญาตจัดให้มีผู้ประสานงานการจุดบั้งไฟที่สามารถติดต่อได้ทางโทรศัพท์อย่างน้อย๒ คนเพื่อทำหน้าที่ในการแจ้งศูนย์ควบคุมการบินก่อนการจุดและปล่อยในวันที่ได้รับอนุญาตและให้เฝ้าติดตามการติดต่อจากศูนย์ควบคุมการบินตลอดเวลาที่จุดบั้งไฟพร้อมทั้งแจ้งให้ศูนย์ควบคุมการบินทราบ เมื่อเสร็จสิ้นการจุดบั้งไฟหมวด ๒พลุ ข้อ ๑๐ ห้ามมิให้ผู้ใดจุดและปล่อยหรือกระทำการอย่างใด เพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในหมวดนี้ข้อ๑๑ กำหนดระยะเวลาในการจุดและปล่อยหรือกระทำการอย่างใด เพื่อให้พลุหรือวัตถุอื่นใดที่คล้ายคลึงกัน ขึ้นไปสู่อากาศให้กระทำได้ในวาระโอกาสดังต่อไปนี้(๑)ในงานพิธีจุดเทียนชัยถวายพระพรเนื่องในโอกาสวันเฉลิมพระชนมพรรษางานเฉลิมพระเกียรติของพระบรมวงศานุวงศ์หรืองานพิธีสำคัญอื่น ๆ ของทางราชการตามเวลาและตามจำนวนที่เห็นสมควรหรือตามที่ทางราชการกำหนด(๒)ในวันเทศกาลวันลอยกระทงซึ่งตรงกับวันขึ้น ๑๕ ค่ำ เดือน ๑๒ ตามปฏิทินจันทรคติไทย โดยให้จุดและปล่อยในช่วงเวลา๒๐.๐๐ นาฬิกา ถึงเวลา ๒๓.๐๐ นาฬิกา(๓)ในวันเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ ธันวาคมของทุกปีโดยให้จุดและปล่อยได้ในช่วงเวลา ๒๓.๐๐ นาฬิกา ถึงเวลา ๐๑.๐๐ นาฬิกา ของวันที่ ๑มกราคมของทุกปี(๔)ในงานเทศกาลหรืองานรื่นเริงที่มีการจัดขึ้นเป็นประจำทุกปี หรืองานอื่น ๆที่มีประวัติในการจุดในงานนั้นมาก่อนการจุดและปล่อยพลุให้ผู้จัดงานเป็นผู้ขออนุญาตและกำหนดพื้นที่จุดและปล่อยพลุและควบคุมมิให้เกิดอันตรายต่อประชาชนข้อ๑๒ ชนิด ขนาด และจำนวน(๑)อนุญาตให้จุดพลุ ที่มีขนาดเส้นผ่าศูนย์กลางของท่อไม่เกิน ๔ นิ้ว และยาวไม่เกิน๑๐๐เซนติเมตร หากจำเป็นต้องจุดพลุที่มีขนาดเส้นผ่าศูนย์กลางท่อเกิน ๔ นิ้วต้องได้รับความเห็นชอบจากคณะกรมการจังหวัดข้อ๑๓ สถานที่จุดและปล่อยหรือกระทำการอย่างใดเพื่อให้พลุ หรือวัตถุอื่นใดที่คล้ายคลึงกับพลุขึ้นไปสู่อากาศ(๑)สถานที่จุดพลุ ให้กระทำได้ในสถานที่ราชการ หน่วยงานของรัฐ เอกชนตามที่นายอำเภอแห่งท้องที่จะพิจารณาอนุญาต(๒) สถานที่จุดพลุต้องไม่อยู่บริเวณใกล้เคียงกับสถานีบริการน้ำมันในระยะ ๓๐๐ เมตร โรงพยาบาลในระยะ๕๐๐ เมตร เว้นแต่มีความจำเป็นอื่นข้อ๑๔ มาตรการในการป้องกันมิให้มีการเล่นการพนัน(๑)ห้ามจัดให้มีการพนันขันต่อในการจุดพลุ(๒)ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน(๓)ห้ามจำหน่ายบัตรค่าเข้าชม หรือเรียกเก็บค่าเข้าชมในการจุดพลุหรือกระทำการอื่นใดในลักษณะแอบแฝงเพื่อเก็บค่าเข้าชม เช่นจัดให้มีการเรี่ยไรหน้างาน การแจกซองฎีกาผ้าป่าหรือการตั้งตู้รับบริจาคข้อ๑๕ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑)ห้ามผู้ใดจำหน่ายพลุในวัด โรงเรียน ทางสาธารณะ สาธารณสถานหรือในสถานที่ที่ไม่ได้รับอนุญาตให้ค้าซึ่งดอกไม้เพลิง(๒)พลุที่นำมาจุดและปล่อยตามประกาศนี้ต้องเป็นพลุที่นำมาจากผู้ที่ได้รับอนุญาตให้สั่งหรือนำเข้า ซึ่งดอกไม้เพลิง (ป.๒)หรือได้รับอนุญาตให้ทำ หรือค้าซึ่งดอกไม้เพลิง (ป.๕)(๓)ให้ผู้รับอนุญาตจัดให้มีผู้ประสานงานการจุดพลุที่สามารถติดต่อได้ทางโทรศัพท์อย่างน้อย๒ คนเพื่อทำหน้าที่ในการแจ้งศูนย์ควบคุมการบินก่อนการจุดในวันที่ได้รับอนุญาตและให้เฝ้าติดตามการติดต่อจากศูนย์ควบคุมการบินตลอดเวลาที่จุดพลุพร้อมทั้งแจ้งให้ศูนย์ควบคุมการบินทราบ เมื่อเสร็จสิ้นการจุดพลุหมวด ๓ตะไล ข้อ๑๖ ห้ามมิให้ผู้ใดจุดและปล่อยหรือกระทำการอย่างใดเพื่อให้ตะไล หรือวัตถุอื่นใดที่คล้ายคลึงกัน ขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในหมวดนี้ข้อ๑๗ การจุดและปล่อย หรือกระทำการอื่นใดให้ตะไลหรือสิ่งอื่นใดอันคล้ายตะไลขึ้นไปสู่อากาศสามารถกระทำได้ในเทศกาลหรือในวาระโอกาสอันสำคัญหรือตามประเพณีความเชื่อของหมู่บ้านหรือชุมชนใด ๆ โดยไม่จำกัดห้วงระยะเวลาแต่จะต้องเป็นไปด้วยความเหมาะสมการจุดและปล่อยตะไลให้ผู้จัดงานเป็นผู้ขออนุญาตและกำหนดพื้นที่จุดและปล่อยตะไลและควบคุมมิให้เกิดอันตรายต่อประชาชนข้อ๑๘ กำหนดชนิด ขนาดและจำนวนตะไลหรือวัตถุอื่นใดอันคล้ายคลึงกัน(๑)ตะไลที่จะใช้ในการจุดและปล่อยต้องผลิตจากวัสดุหรืออุปกรณ์ที่มีน้ำหนักเบาและไม่มีส่วนผสมของโลหะ เว้นแต่ลวดที่ใช้มัดหรือยึด(๒)สารเคมีที่ผลิตเป็นเชื้อเพลิงของตะไล จะต้องเป็นโปตัสเซี่ยมไนเตรท (KNO3)หรือสารดินประสิวโดยไม่อนุญาตให้ใช้สารชนิดอื่นที่ไหม้ปะทุได้ในระดับแรงดันที่สูงกว่าสารดังกล่าว(๓)ขนาดเส้นผ่าศูนย์กลางวงในของตะไล (ปีก) ต้องมีขนาดไม่เกิน ๓๐ เซนติเมตรข้อ๑๙ สถานที่จุดและปล่อยตะไลหรือวัตถุอื่นใดที่คล้ายคลึงกันหรือกระทำการอย่างใดเพื่อให้ตะไลหรือวัตถุอื่นใดที่คล้ายคลึงกัน ขึ้นไปสู่อากาศให้กระทำได้ในสถานที่ที่นายอำเภอแห่งท้องที่อนุญาตข้อ๒๐ มาตรการในการป้องกันมิให้มีการเล่นการพนัน(๑)ห้ามจัดให้มีการพนันขันต่อในการจุดและปล่อยตะไล(๒)ห้ามปิดกั้นถนนสาธารณะ หรือสถานที่เข้าสู่บริเวณงานหรือสถานที่จัดงาน(๓)ห้ามจำหน่ายบัตรค่าเข้าชมหรือเรียกเก็บค่าเข้าชมในการจุดและปล่อยตะไลหรือกระทำการอื่นใดในลักษณะแอบแฝงเพื่อเก็บค่าเข้าชมเช่น จัดให้มีการเรี่ยไรหน้างาน การแจกซองฎีกาผ้าป่าหรือตั้งตู้รับบริจาคข้อ๒๑ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑)ผู้ได้รับอนุญาตต้องนำใบอนุญาตมาแสดงเมื่อจะจุดและปล่อยด้วย(๒)ให้ผู้ได้รับอนุญาตนำเลขที่ใบอนุญาตกำกับตะไลไปเขียนหรือแสดงไว้บนตะไลในตำแหน่งที่บุคคลทั่วไปสามารถมองเห็นได้อย่างชัดเจนและต้องเป็นส่วนที่เหลืออยู่เมื่อตะไลตกลงสู่พื้นโดยการเขียนหรือแสดงให้ใช้สีหรือน้ำหมึกหรือสารเคมีที่ขูดลบออกยาก(๓)ให้ผู้รับอนุญาตจัดสถานที่จุดและปล่อยให้มีความปลอดภัย โดยให้ผู้ชมอยู่ห่างจากฐานจุดและปล่อยตะไลไม่น้อยกว่า๕๐ เมตร(๔)ให้ผู้รับอนุญาตจัดให้มีผู้ประสานงานการจุดและปล่อยตะไลที่สามารถติดต่อได้ทางโทรศัพท์อย่างน้อย๒ คนเพื่อทำหน้าที่ในการแจ้งศูนย์ควบคุมการบินก่อนการจุดและปล่อยในวันที่ได้รับอนุญาตและให้เฝ้าติดตามการติดต่อจากศูนย์ควบคุมการบินตลอดเวลาที่จุดและปล่อยตะไลพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดและปล่อยตะไลหมวด ๔โคมลอย โคมไฟ โคมควัน ข้อ๒๒ ห้ามมิให้ผู้ใดจุดและปล่อยหรือกระทำการอย่างใดเพื่อให้โคมลอย โคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในหมวดนี้การจุดและปล่อยโคมลอยโคมไฟ โคมควัน ให้ผู้จัดงานเป็นผู้ขออนุญาตให้ผู้จัดงานกำหนดพื้นที่จุดและปล่อยโคมลอยโคมไฟ โคมควัน และควบคุมให้เป็นไปตามหมวดนี้ข้อ๒๓ กำหนดระยะเวลาในการจุดและปล่อยโคมลอย โคมไฟโคมควัน หรือวัตถุอื่นใดที่คล้ายคลึงกัน(๑)ให้กระทำได้ในวันลอยกระทง ซึ่งตรงกับวันขึ้น ๑๕ ค่ำ เดือน ๑๒ ตามปฏิทินจันทรคติไทยโดยให้จุดและปล่อยในช่วงเวลา ๒๐.๐๐ นาฬิกา ถึงเวลา ๒๓.๐๐ นาฬิกา(๒)ให้กระทำได้ในเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ธันวาคมของทุกปีโดยให้จุดและปล่อยในช่วงเวลา ๒๓.๐๐ นาฬิกา ถึงเวลา ๐๑.๐๐ นาฬิกาของวันที่ ๑ มกราคมของทุกปีข้อ๒๔ ชนิด ขนาด และจำนวนของโคมลอยโคมไฟ โคมควัน หรือวัตถุอื่นใดที่คล้ายคลึงกันที่จะทำการจุดและปล่อย จะต้องมีขนาดและรูปแบบของโคมลอยตามมาตรฐานมผช.๘๐๘/๒๕๕๒ ดังนี้(๑)ตัวโคมมีปริมาตรไม่เกิน ๑ ลูกบาศก์เมตร เส้นผ่าศูนย์กลางไม่เกิน ๙๐ เซนติเมตร สูงไม่เกิน๑๔๐ เซนติเมตร และทำจากวัสดุธรรมชาติ(๒)ส่วนที่เป็นเชื้อเพลิงให้ทำจากกระดาษชุบเทียนขี้ผึ้ง หรือพาราฟิน น้ำหนักไม่เกิน ๕๕ กรัม ระยะเวลาการเผาไหม้ไม่เกิน๘ นาที โดยยึดติดกับตัวโคมด้วยเชือกทนไฟ เชือก หรือลวดอ่อนเบอร์ ๒๔ (เส้นผ่าศูนย์กลางประมาณ๐.๕ มิลลิเมตร) จำนวน ๒ เส้น ความยาวเส้นละไม่เกิน ๓๐ เซนติเมตร(๓)ห้ามพ่วงหรือผูกติดพลุ ดอกไม้ไฟ หรือสิ่งอื่นใดไปกับโคมขณะปล่อยโดยจำนวนการจุดและปล่อยต่อ ๑ สถานที่ ใน ๑ วัน หรือใน ๑ เวลา ไม่เกิน ๕๐ โคมข้อ ๒๕ สถานที่จุดและปล่อยโคมลอยโคมไฟ โคมควันหรือวัตถุอื่นใดที่คล้ายคลึงกัน ต้องเป็นไปตามหลักเกณฑ์ดังนี้(๑)ห้ามจุดและปล่อยโคมบริเวณที่อยู่ด้านข้างของสนามบินในระยะห่างข้างละไม่น้อยกว่า ๔.๖กิโลเมตร และแนวขึ้นลงของเครื่องบินเป็นระยะทางยาว ๑๘.๕ กิโลเมตรจากหัวทางวิ่งทั้ง ๒ ด้าน โดยเด็ดขาด(๒)พื้นที่อื่นให้กระทำได้เมื่อได้รับอนุญาตจากนายอำเภอท้องที่โดยให้ระบุพื้นที่การจุดและปล่อยโคมลอย โคมไฟ โคมควัน หรือวัตถุอื่นใดที่คล้ายคลึงกันให้ชัดเจนถึงขอบเขตปริมณฑลในการอนุญาตให้จุดและปล่อยข้อ๒๖ มาตรการในการป้องกันมิให้มีการเล่นการพนัน(๑)ห้ามจัดให้มีการพนันขันต่อในการจุดและปล่อยโคม(๒)ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน(๓)ห้ามจำหน่ายบัตรค่าเข้าชม หรือเรียกเก็บค่าชมในการจุดและปล่อยโคมหรือกระทำการอื่นใดในลักษณะแอบแฝงเพื่อเก็บค่าเข้าชม เช่นจัดให้มีการเรี่ยไรหน้างาน การแจกซองฎีกาผ้าป่าหรือการตั้งตู้รับบริจาคข้อ๒๗ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชนให้ผู้รับอนุญาตจัดให้มีผู้ประสานงานการจุดและปล่อยโคมลอยโคมไฟ โคมควันหรือวัตถุอื่นใดที่คล้ายคลึงกันที่สามารถติดต่อได้ทางโทรศัพท์อย่างน้อย ๒ คนเพื่อทำหน้าที่ในการแจ้งศูนย์ควบคุมการบินก่อนการจุดและปล่อยในวัน เวลา ที่ได้รับอนุญาตและให้เฝ้าติดตามการติดต่อจากศูนย์ควบคุมการบินตลอดเวลาที่จุดและปล่อยพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดและปล่อยหมวด ๕บทกำหนดโทษข้อ๒๘ ผู้ใดกระทำการฝ่าฝืนข้อกำหนดในประกาศนี้ ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับ ตามคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่๑๐ มิถุนายน พ.ศ. ๒๕๕๙ข้อ๒๙ ผู้ได้รับอนุญาตตามประกาศนี้ไม่ถือเป็นเหตุให้พ้นผิดหากการจุดและปล่อยหรือกระทำการอย่างใดที่ก่อให้เกิดความเสียหายแก่อากาศยาน ชุมชนหรือประชาชน จึงประกาศมาให้ทราบโดยทั่วกันประกาศ ณ วันที่ ๒๐กุมภาพันธ์ พ.ศ. ๒๕๖๐ไพศาล วิมลรัตน์ผู้ว่าราชการจังหวัดน่านวริญา/ภวรรณตรี/จัดทำ๒๙ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๘๘ ง/หน้า ๒๓/๒๔ มีนาคม ๒๕๖๐